Document ID: /roh_data/filtered/fineweb-2-filterrobots_roh.jsonl.gz/53655

Suenter Nils Mani èn uss er Thomas Tumler e Niels Hintermann sa blessads a Kvitfjell en Norvegia. Quai ha communitgà Swiss Ski.
- Thomas Tumler è sa blessà durant la cupitgada en il Super-G da la dumengia passada vid il maun sanester. El è vegnì operà ier a Turitg.
- Niels Hintermann è sa blessà ier durant in trenament vi dal bratsch dretg. El è vegnì sgulà ier a chasa e vegn operà oz durant il di a Turitg.
Gia da curt era Nils Mani sa blessà vid il schanugl dretg. Con ditg ch'ils trais atlets svizzers ston far pausa n'è anc betg enconuschent.
RR novitads 10:00